ΓΡΑΠΤΗ ΕΡΩΤΗΣΗ E-3684/00

υποβολή: Daniel Varela Suanzes-Carpegna (PPE-DE) προς την Επιτροπή

(29 Νοεμβρίου 2000)

Θέμα: Χρηματοδότηση και εκτέλεση του Ευρωπαϊκού Ταμείου Περιφερειακής Ανάπτυξης (ΕΤΠΑ)

Μπορεί η Επιτροπή να μας ανακοινώσει τη συνολική χρηματοδότηση ανά κράτος μέλος από το ΕΤΠΑ κατά την περίοδο προγραμματισμού 1994-1999, καθώς και για τον βαθμό εκτέλεσής της ανά κράτος;

Μπορεί η Επιτροπή να μας ανακοινώσει τη συνολική χρηματοδότηση ανά κράτος μέλος από το ΕΤΠΑ για το 2000, καθώς και τον μέχρι σήμερα βαθμό εκτέλεσής της σε κάθε κράτος;

Ποια είναι η αξιολόγηση της Επιτροπής για τον βαθμό εκτέλεσης του ΕΤΠΑ κατά την περίοδο προγραμματισμού 1994-1999;

Ποια είναι η αξιολόγηση της Επιτροπής σε ό,τι αφορά τον βαθμό εκτέλεσης του ΕΤΠΑ σε κάθε κράτος μέλος κατά το έτος 2000 (μέχρι σήμερα);

Υπάρχει δυνατότητα να μεριμνήσει η Επιτροπή προκειμένου να βελτιώσει την εκτέλεση του ΕΤΠΑ στα κράτη μέλη που δικαιούνται παρέμβαση από αυτό και που δεν την έχουν εκτελέσει στο σύνολό της, ή που δεν την εκτέλεσαν κατά τρόπον ορθό;

Υπάρχει δυνατότητα να μεταφερθούν οι μη εκτελεσθείσες πιστώσεις στα κράτη που έχουν εκτελέσει συνολικά και αποτελεσματικά τις πιστώσεις που τους μεταφέρθηκαν από το ΕΤΠΑ;

Συμπληρωματική απάντηση του κ. Barnier εξ ονόματος της Επιτροπής

(5 Ιουνίου 2001)

Οι διατεθείσες πιστώσεις, ανά κράτος μέλος, από το Ευρωπαϊκό Ταμείο Περιφερειακής Ανάπτυξης (ΕΤΠΑ) κατά την περίοδο 1994-1999 παρατίθενται στον κατωτέρω πίνακα. Οι πιστώσεις αναλήψεωνποχρεώσεων εκτελέστηκαν σε ποσοστό 100 % επειδή όλα τα προγράμματα αναλήφθηκαν εξ ολοκλήρου.

>ΚΤΜ ΟΠΝΒΧΒ>

Οι διατεθείσες πιστώσεις, ανά κράτος μέλος, από το ΕΤΠΑ κατά το έτος 2000, καθώς και ο βαθμός εκτέλεσής τους στα τέλη του έτους, παρατίθενται στον κατωτέρω πίνακα.

>ΚΤΜ ΟΠΝΒΧΒ>

Το μέρος των προβλεπόμενων για το έτος 2000 πιστώσεων, το οποίο δεν είχε εκ των προτέρων διατεθεί ανά ταμείο, δεν εκτελέστηκε και θα μεταφερθεί στην περίοδο 2002-2006, σύμφωνα με τις διατάξεις του σημείου 17 της διοργανικής συμφωνίας της 6ης Μαΐου 1999.

Όλα τα προγράμματα ανελήφθησαν εξ ολοκλήρου σύμφωνα με τον προγραμματισμό τους. Ο πραγματικός όμως βαθμός εκτέλεσης θα γίνει γνωστός μόνο μετά το κλείσιμο των προγραμμάτων, που θα αρχίσει από τον Ιούνιο 2001 και μετά.

Το 1998 η Επιτροπή είχε ήδη διενεργήσει ανακατανομή πιστώσεων μεταξύ διαφόρων προγραμμάτων συναρτήσει της σπουδαιότητας και της ικανότητας εκτέλεσής τους. Εφόσον στα τέλη 1999 και το 2000 διενεργήθηκαν οι δημοσιονομικές αναλήψεις για τις μεταφερθείσες πιστώσεις, δενφίσταται πλέον κανονιστική δυνατότητα ανακατανομής των πιστώσεων αυτών.

Για τη νέα περίοδο 2000-2006, ο κανονισμός (ΕΚ) αριθ. 1260/99 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(1) προβλέπει την ύπαρξη αποθεματικού επιδόσεων για τη δυνατότητα διάθεσης πρόσθετων χρημάτων στα προγράμματα που έχουν μεγαλύτερη σπουδαιότητα και δυνατότητες εκτέλεσης. Τα ενδεικτικά κονδύλια που αποφασίζονται από την Επιτροπή, τα οποία δημοσιεύονται στην Επίσημη Εφημερίδα, την δεσμεύουν έναντι των κρατών μελών. Η Επιτροπήποχρεούται να σεβαστεί σχολαστικά τα κονδύλια αυτά και μπορεί να τα τροποποιεί μόνο γνωστοποιώντας το δημοσίως, με αιτιολογούμενη και επαρκώς δικαιολογούμενη τροποποιητική απόφαση. Στο παρόν στάδιο προγραμματισμού δεν τίθεται τέτοιο ζήτημα.

Όσον αφορά τα ερωτήματα σχετικά με την εκτέλεση των πιστώσεων του Ταμείου Συνοχής και τις δυνατότητες μεταφοράς των ανεκτέλεστων πιστώσεων από αυτό, η Επιτροπή παρακαλεί το αξιότιμο μέλος του Κοινοβουλίου να ανατρέξει στην απάντηση που έδωσε στις 5 παρελθόντος Απριλίου στη γραπτή ερώτηση E-3683/00 του ιδίου.

(1) ΕΕ L 161 της 26.6.1999.